nahid-hub/BLUGE-bengali-wikipedia-section-title-prediction huggingface dataset:
তাপসী ২০১০ সালে কোবেলামুদি রাঘবেন্দ্র রাও পরিচালিত প্রণয়-সঙ্গীতধর্মী চলচ্চিত্র "ঝুম্মন্দি নাদামে" অভিনয়ের মাধ্যমে চলচ্চিত্রে অভিষিক্ত হন, এতে তিনি একজন যুক্তরাষ্ট্র-ভিত্তিক ধনকুবের কন্যার চরিত্রে অভিনয় করেন, যিনি ঐতিহ্যগত তেলুগু সঙ্গীতের উপর গবেষণা করতে ভারত আসেন। চলচ্চিত্রটি মুক্তির আগে তাপসী আরও তিনটি চলচ্চিত্রে কাজ করার আমন্ত্রণ পান। পরবর্তীতে ধনুষের বিপরীতে "আদুকালাম" (২০১১) চলচ্চিত্রের মাধ্যমে তামিল চলচ্চিত্রে তার অভিষেক ঘটে, এতে তিনি একজন অ্যাংলো-ভারতীয় মেয়ের চরিত্রে অভিনয় করেন, যিনি একজন গ্রামীণ ছেলের প্রেমে পড়েন। চলচ্চিত্রটি ৫৮তম জাতীয় চলচ্চিত্র পুরস্কার অনুষ্ঠানে ছয়টি বিভাগে জাতীয় চলচ্চিত্র পুরস্কার অর্জন করে। তার চরিত্র সম্পর্কে সিফাই ডটকম নামের একটি পর্যালোচনা ওয়েবসাইট ইতিবাচক মন্তব্য করে। তিনি ২০১১ সালে বিষ্ণু মঞ্চুর বিপরীতে "ভাস্তাডু না রাজুর" (২০১১) মাধ্যমে তেলুগু চলচ্চিত্রে পুনরায় অভিনয় করেন। পরবর্তীতে মাম্মুটি ও নাদিয়া মইড়ুর বিপরীতে "ডাবলস" (২০১১) চলচ্চিত্রের মাধ্যমে মালয়ালম চলচ্চিত্র শিল্পে তার অভিষেক ঘটে।
তাপসী তার পরবর্তী মুক্তিপ্রাপ্ত "মি. পারফেক্ট" (২০১১) চলচ্চিত্রে একটি স্বল্প চরিত্রে অভিনয় করেন। যেখানে, তিনি প্রভাস ও কাজল আগারওয়ালের বিপরীতে অভিনয় করেন এবং চলচ্চিত্রটি মাঝারি সাফল্য লাভ করে। তিনি রবি তেজা ও কাজল আগারওয়ালের বিপরীতে "বীরা" (২০১১) উচ্চ বাজেটের চলচ্চিত্রে অভিনয় করেন, যা সমালোচকদের নিকট থেকে মাঝারি পর্যালোচনা অর্জন করেন। এরপর তিনি তার দ্বিতীয় তামিল চলচ্চিত্র "ভানন্ডান ভেন্ড্রনে" উপস্থিত হন যা মিশ্র সমালোচনা লাভ করে এবং বক্স অফিসে তেমন সাফল্য পায় নি। তার পরবর্তী চলচ্চিত্র কৃষাণ ভামসি পরিচালিত "মগুধু", যেখানে তিনি এক ঐতিহ্যগত তেলুগু মেয়ের চরিত্রে অভিনয় করেন গোপিচাঁদের বিপরীতে এবং তার চরিত্রের জন্য সমালোচকদের নিকট থেকে সুমন্তব্য লাভ করতে সমর্থ হন। তিনি তামিল-তেলুগু দ্বিভাষী "গুন্ডেলো গোদারি" চলচ্চিত্রে অভিনয় করেছেন, যার তামিল নাম "মারান্থেন মান্নাথনে"। তিনি এছাড়াও সিদ্ধার্থ, ঋষি কাপুর, দিবেন্দু শার্মা এবং আলি জাফরের সঙ্গে "চাশমি বাদুর" চলচ্চিত্রে অভিনয়ের মাধ্যমে বলিউড চলচ্চিত্রে অভিষেক ঘটে। চলচ্চিত্রটি ১৯৮১ সালের একই নামের চলচ্চিত্রের পুননির্মাণ। তাপসী হলিউড বিজ্ঞান কল্পকাহিনী "রিড্ডিকের" তামিল, তেলুগু এবং হিন্দি ভাষার সংস্করণে অভিনেত্রী কাতী সাকফের কণ্ঠ প্রদানের জন্য আমন্ত্রিত হয়েছিলেন, কিন্তু তার পূর্বচুক্তির জন্য তা ফিরিয়ে দেন। পরবর্তীতে ২০১৩ সালে, তিনি "আরাম্বাম" নামে বড় বাজেটের চলচ্চিত্রে অজিত কুমার ও আরিয়ার বিপরীতে অভিনয় করেন। চলচ্চিত্রে তার অবদানের জন্য তিনি ২০১৪ এডিসন পুরস্কার অনুষ্ঠানে সর্বাধিক অত্যুৎসাহী সঞ্চালক-নারী পুরস্কারে ভূষিত হন।

কোন চলচ্চিত্র মুক্তি ব্যতীত পরবর্তী এক বছর পর, ২০১৫ সালে অক্ষয় কুমারের বিপরীতে নিরাজ পান্ডে পরিচালিত "বেবি" চলচ্চিত্রে তিনি উপস্থিত হন। পরবর্তীতে তার দুইটি তামিল চলচ্চিত্র মুক্তি পায়। যার একটি হল ভৌতিক কমেডি চলচ্চিত্র "মুনি ৩", যেখানে তিনি রাঘব লরেন্সের বিপরীতে অভিনয় করেন। অন্যটি হল ঐশ্বরিয়া আর ধনুষের "ভাই রাজা ভাই", যেখানে তিনি একটি বিশেষ চরিত্রে উপস্থিত হয়ছিলেন। তার আসন্ন চলচ্চিত্রের মধ্য রয়েছে অমিত সাদের বিপরীতে হিন্দি চলচ্চিত্র "রানিং শাদি.কম" এবং অমিত রায়ের "আগ্রা কা ডাবরা" এবং একটি সিলভারগাভন পরিচালিত একটি তামিল চলচ্চিত্র।

সঠিক অনুচ্ছেদ শিরোনাম কোনটি?
titleA. প্রাথমিক জীবন এবং পরিবার
titleB. ২০১৬–বর্তমান
titleC. জীবনী
titleD. ২০১০-২০১৫: চলচ্চিত্রে অভিষেক
উত্তর: titleD
জোড়াসাঁকোর ঠাকুর পরিবারের প্রতিষ্ঠাতা দ্বারকানাথ ঠাকুরের ছিল তিনটি পুত্র - দেবেন্দ্রনাথ, গিরীন্দ্রনাথ ও নগেন্দ্রনাথ। গিরীন্দ্রনাথ ও নগেন্দ্রনাথ অকালেই প্রয়াত হন। নগেন্দ্রনাথ নিঃসন্তান অবস্থায় মারা গিয়েছিলেন। কিন্তু গিরীন্দ্রনাথের সন্তানাদি হয়। গণেন্দ্রনাথ ছিলেন গিরীন্দ্রনাথ ও স্বীয় পত্নী যোগমায়া দেবীর জ্যেষ্ঠ পুত্র। গণেন্দ্রনাথও নগেন্দ্রনাথের মতো নিঃসন্তান অবস্থায় অকালে মারা যান। তার কনিষ্ঠ ভ্রাতা গুণেন্দ্রনাথের পুত্রকন্যারা হলেন - গগনেন্দ্রনাথ, সমরেন্দ্রনাথ, অবনীন্দ্রনাথ, বিনয়িনী দেবী ও সুনয়নী দেবী।

তারা জোড়াসাঁকো ভদ্রাসনের 'বৈঠকখানা বাড়ি'তে বসবাস করতেন। এই বাড়িটি বর্তমানে অবলুপ্ত। গণেন্দ্রনাথ দ্বিজেন্দ্রনাথের থেকে ছোটো ও সত্যেন্দ্রনাথের থেকে বড়ো ছিলেন। তাই ঠাকুরবাড়িতে তার ভ্রাতৃস্থানীয়েরা তাকে 'মেজদাদা' বলে ডাকতেন।

সঠিক অনুচ্ছেদ শিরোনাম কোনটি?
titleA. হিন্দু মেলা
titleB. জোড়াসাঁকো নাট্যশালা
titleC. পরিবার
titleD. প্রথম জীবন
উত্তর: titleC
কৃষ্ণের জন্মভুমি মথুরায় জনপ্রিয় প্রসাদ হিসেবে মথুরার পেড়ে বিতরণ করা হয়। টাটকা মেওয়া, চিনি, দুধ এবং ঘি সাথে অতিরিক্ত স্বাদের জন্য এলাচ একত্রে রান্না করে এটি তৈরি করা হয়। পেড়ার স্বাদ ছাড়া জন্মাষ্টমী যেন ভারতে অপূর্ণ থেকে যায়। প্রতি বছর এই দিনে পেড়া তৈরি করা হয় কৃষ্ণার নামে উৎসর্গ করতে এবং উপবাস ভাঙ্গতে।

সঠিক অনুচ্ছেদ শিরোনাম কোনটি?
titleA. লোকসাহিত্যিক রস
titleB. এন্ড্রয়ড নামকরণে মতানৈক্য
titleC. জন্মাষ্টমী ভোগ
titleD. সার্বভৌমিক প্রসিদ্ধি
উত্তর: titleC
বট বাংলা অঞ্চলের আদিমতম বৃক্ষ। বট গাছকে ঘিরে বাংলা অঞ্চলের রয়েছে শত-সহস্র বছরের ঐতিহ্য। উষ্ণ আবহাওয়ায় বিশাল আয়তনের এই ছায়াবৃক্ষটি অনেক উপকারে আসে। প্রাচীনকাল থেকেই বটবৃক্ষের ছায়ায় হাট-বাজার বসে, মেলা হয়, লোকগানের আসর বসে, জনসভা হয়। কারণ হিসেবে বলা যায়, বাংলার গ্রামাঞ্চলে বড় বড় সুশীতল হলরুম নেই। আর তাই বড় বড় অনুষ্ঠান ও জনসভাগুলো ছায়াসুনিবিড় বটতলায় অনুষ্ঠিত হয়ে থাকে। এই গাছকে ভারতে পবিত্র হিসেবে বিবেচনা করা হয়, এবং প্রায়ই এই গাছের নিচে মন্দির বানানো হয়। ভারতের বিভিন্ন অঞ্চলসহ দক্ষিণ এশিয়ার কয়েকটি দেশে ধর্মীয় কারণে বট গাছ কাটা নিষিদ্ধ। এ গাছের উপকারিতা ও ধর্মীয় গুরুত্বের কারণে বট গাছ ভারতের জাতীয় বৃক্ষ হিসেবে মর্যাদা লাভ করেছে।


সঠিক অনুচ্ছেদ শিরোনাম কোনটি?
titleA. অন্যান্য তথ্য
titleB. বংশ বিস্তার
titleC. সাংস্কৃতিক তাৎপর্য
titleD. বর্ণনা
উত্তর: titleC
"টুম্ব রেইডার"-এর অভিষেক হয় প্রথম দিন ৩৩৬ কোটি টাকা ব্যবসা করার মাধ্যমে। এটি প্যারামাউন্ট পিকচার্সের দ্বিতীয় বৃহত্তম ব্যবসা সফল অভিষেক, ও ২০০১ সালে চতুর্থ বৃহত্তম অভিষেক। এটি পূর্বের নারী প্রধান চলচ্চিত্র " চার্লি'স অ্যাঞ্জেলস"-এর প্রথম দিন ২৮০ কোটি টাকা ব্যবসার রেকর্ড ভেঙে দেয়, এবং এটিই এখন পর্যন্ত ভিডিও গেমের চলচ্চিত্ররূপ করা চলচ্চিত্রগুলোর মধ্যে সবচেয়ে সফল; যার বিশ্বব্যাপী আয় ২,১০০ কোটি টাকা।

সঠিক অনুচ্ছেদ শিরোনাম কোনটি?
titleA. মুক্তি
titleB. বক্স অফিস অবস্থান
titleC. প্রাথমিক অবস্থান
titleD. পুরস্কার ও মনোনয়ন
উত্তর: titleB
নবাব মুর্শিদ কুলি খানের শাসনামলে 'দ্বিতীয় মুর্শিদ কুলি খান' নামে পরিচিত জাফর খান রুস্তম জঙ্গ জাহাঙ্গীরনগরের প্রাদেশিক শাসনকর্তা (নায়েব নাযিম) ছিলেন। তিনি ছিলেন মুর্শিদ কুলির জামাতা সুজাউদ্দিন খানের জামাতা। মীর হাবিব দ্বিতীয় মুর্শিদ কুলির অধীনে চাকরি নেন এবং নিজ যোগ্যতাগুণে তাঁর সহকারীর পদমর্যাদা লাভ করেন।

সঠিক অনুচ্ছেদ শিরোনাম কোনটি?
titleA. মুর্শিদ কুলি খানের অধীনে কর্মজীবন
titleB. বাংলায় মারাঠা আক্রমণ ও হাবিবের বিশ্বাসঘাতকতা
titleC. আলীবর্দী খানের অধীনে কর্মজীবন
titleD. মারাঠাদের পশ্চাৎপসরণ
উত্তর: titleA
স্বাধীনতা পরবর্তী সময়ে ১৯৭৯ সালে অধ্যাপক মোজাফফর সংসদ সদস্য নির্বাচিত হন। ১৯৮১ সালে রাষ্ট্রপতি নির্বাচন হলে তিনি ন্যাপ, সিপিবি এবং প্রগতিশীল শক্তির পক্ষে প্রার্থী হিসেবে প্রতিদ্বন্দ্বিতা করেন। স্বৈরাচারী শাসক এরশাদ-বিরোধী আন্দোলনের শুরুতে অধ্যাপক আহমদ কারারুদ্ধ হন। রাজনীতি জীবনে তিনি যুক্তরাষ্ট্র, কানাডা, ফ্রান্স, জার্মানি, সোভিয়েত ইউনিয়ন, বুলগেরিয়া, অস্ট্রিয়া, দক্ষিণ ইয়েমেন, লিবিয়া, আফগানিস্তান, ভারত, মধ্যপ্রাচ্যসহ পূর্ব ও পশ্চিম ইউরোপের নানান দেশে সফর করেন। তার সহধর্মিণী আমিনা আহমদ বর্তমানে ন্যাপের সভাপতিমণ্ডলীর সদস্য এবং সভানেত্রী হিসেবে আছেন বাংলাদেশ নারী সমিতিতে। ১০ম জাতীয় সংসদে সংরক্ষিত আসনের মহিলা সংসদ সদস্য ছিলেন তিনি।



সঠিক অনুচ্ছেদ শিরোনাম কোনটি?
titleA. কর্মজীবন ও রাজনীতিতে যোগদান
titleB. স্বাধীন বাংলার রাজনীতিতে পদচারণা
titleC. জন্ম ও শিক্ষাজীবন
titleD. মুক্তিযুদ্ধে অবদান
উত্তর: titleB
হায়শী হলেন সাবেক মেয়র হিরোশি নকডার হঠাৎ পদত্যাগের পর ২009 সালের 30 আগস্ট ইয়োকোহামার 30 তম মেয়র (২0 তম ব্যক্তি) নির্বাচিত হন। তিনি 910,297 ভোট পেয়েছিলেন, দ্বিতীয় প্রার্থীর চেয়ে প্রায় 35,000 বেশি ভোট পেয়েছিলেন। ২5 আগস্ট ২013 সালে জাপানের কমিউনিস্ট পার্টির প্রস্তাবিত দুইজন প্রার্থীকে ২9 .২8% ভোটের মাধ্যমে পরাজিত করা হয়। 

সঠিক অনুচ্ছেদ শিরোনাম কোনটি?
titleA. প্রকাশিত গ্রন্থ
titleB. এশিয়ান শহর নিয়ে ভবিষ্যত পরিকল্পনা
titleC. রাজনৈতিক জীবন
titleD. বেসরকারী খাতে অবদান
উত্তর: titleC
বিদ্যালয়ের ছাত্রাবস্থাতেই গ্রীষ্মকালীন অবকাশে ব্রাইটনে দাদার বাড়ীতে সময় কাটাতেন। এরফলে সাসেক্সের পক্ষে কাউন্টি ক্রিকেট খেলার জন্য সুযোগ লাভ করেন। ১৯১০ সালে বিদ্যালয় ত্যাগ করার পর ক্লাব ক্রিকেটের দিকে আগ্রহ জন্মায়। স্থানীয় ক্রিকেট ও দ্বিতীয় একাদশের খেলায় প্রভূতঃ সফলতা লাভের প্রেক্ষিতে ২১ জুলাই শৌখিন ক্রিকেটার হিসেবে প্রথম-শ্রেণীর ক্রিকেটে সাসেক্সের পক্ষে কাউন্টি চ্যাম্পিয়নশীপে নটিংহ্যামশায়ারের বিপক্ষে অভিষেক ঘটে তার। ঐ মৌসুমে আরও একটি খেলায় অংশগ্রহণের সুযোগ হয় তার। ওরচেস্টারশায়ারের বিপক্ষে খেলাকালীন প্রতিপক্ষীয় দুই পেস বোলারের কাছ থেকে ভূয়সী প্রশংসা লাভ করেন তিনি। দুই খেলায় অংশ নিয়ে ফেন্ডার ১৯ রান দেন ও একটিমাত্র উইকেট পেয়েছিলেন।

১৯১০ সালের ক্রিকেট মৌসুমের পর বাবার কাগজ উৎপাদনকারী প্রতিষ্ঠানে হাতে-কলমে শেখার উদ্দেশ্য নিয়ে ফেন্ডার ল্যাঙ্কাশায়ারের হরউইচে একটি কাগজের কারখানায় কাজ করেন। যন্ত্রে কাগজ ঢোকানোর সময় বাম হাত আটকে যায় ও গুরুতর আঘাতপ্রাপ্ত হন। তিনটি আঙ্গুল মারাত্মক ক্ষতিগ্রস্ত হয়। এরফলে জীবনের বাদ-বাকী সময় ঐ আঙ্গুলগুলো অসাড় হয়ে যায়। হরউইচেই অবস্থান করে ১৯১১ সালের ক্রিকেট মৌসুমে যোগ দেন ও ম্যানচেস্টার ক্রিকেট ক্লাবের পক্ষে বেশ কয়েকটি খেলায় অংশ নেন। ব্রাইটনে ফিরে যাবার পর ল্যাঙ্কাশায়ারের অবশ্যম্ভাবী খেলোয়াড় হিসেবে তাকে নেয়া হয়। ঐ মৌসুমে সাসেক্সের পক্ষে দুই খেলায় অংশ নেন। পরের মৌসুমে কাউন্টি দলের দ্বিতীয় খেলায় অক্সফোর্ডের বিপক্ষে মাঠে নামেন ও প্রথম-শ্রেণীর খেলায় নিজস্ব প্রথম সেঞ্চুরি করেন। এর পরের খেলায় সারের বিপক্ষে ৫/৪২ বোলিং পরিসংখ্যান দাঁড় করান। এ সকল সফলতার পর ১৯১২ মৌসুমে নিয়মিত খেলোয়াড় হিসেবে খেলতে থাকেন। ২৪.২৪ গড়ে ৬০৬ রান তুলেন ও মিডিয়াম পেস বোলিং করে ২৫.৫০ গড়ে ১৬ উইকেট দখল করেন।

১৯১৩ সালে সাসেক্স দলের নিয়মিত সদস্য ছিলেন পার্সি ফেন্ডার। মৌসুমের প্রথম দুই মাসে তিনি বিবেচনার যোগ্য প্রভাব ফেলেন। ২১ ইনিংসে ব্যাটিং করে ছয়টি অর্ধ-শতরান ও একটি শতরান করেন। খেলায় তিনি বেশ সাড়া ফেলে দেন ও বড় ধরনের মারকুটে ব্যাটসম্যান হিসেবে নিজেকে গড়ে তুলেন। ফলশ্রুতিতে লর্ডসে জেন্টলম্যান বনাম প্লেয়ার্সের মধ্যকার খেলায় অংশগ্রহণের জন্য মনোনীত হন। তবে, শৌখিন খেলোয়াড়দের নিয়ে গড়া জেন্টলম্যানের পক্ষে তার ক্রীড়াশৈলী তেমন সফলতা পায়নি। নেতিবাচক খেলার প্রভাব মৌসুমের বাদ-বাকী সময়ে প্রভাব পড়ে। উইজডেন ক্রিকেটার্স অ্যালমেনাক মন্তব্য করে যে, পরবর্তী মাসগুলোয় তিনি দলের জন্য মূল্যবান বলে পরিগণিত হননি। তাস্বত্ত্বেও তিনি প্রথমবারের মতো সহস্রাধিক প্রথম-শ্রেণীর রান সংগ্রহে সমর্থতা দেখান। ২৩.৭৩ গড়ে ১,১৬৩ রান তুলেন। এছাড়াও, ৩৫.০৮ গড়ে ৩৪ উইকেট নেন তিনি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. সারে গমন
titleC. কাউন্টি ক্রিকেটে অংশগ্রহণ
titleD. বিতর্ক ও স্থানচ্যুতি
উত্তর: titleC
১৯৩৪ সালের ৩ নভেম্বর বাংলাদেশের সিলেট জেলার বিরাহীমপুরের এক সম্ভ্রান্ত মুসলিম পরিবারে মাহবুব আলী খান জন্মগ্রহণ করেন। মাহবুব আলী খানের বাবা প্রথম মুসলিম ব্যারিস্টার আহমেদ আলী খান। যিনি ১৯০১ সালে ব্যারিস্টার হন। তিনি নিখিল ভারত আইন পরিষদের সদস্য (এম এল এ) ও আসাম কংগ্রেসের প্রেসিডেন্ট ছিলেন। মাহবুব আলী খানের মা ছিলেন যুবাইদা খাতুন। দু’ভাই ও এক বোনের মধ্যে মাহবুব আলী খান ছিলেন ছোট। সিলেটের বিরাহীমপুর, কলকাতা ও ১৯৪৭ সালে ভারতবর্ষ ভাগ হওয়ার পর পূর্ব পাকিস্তানের ঢাকার ৬৭ পুরানাপল্টন লাইনের বাড়িতে মাহবুব আলী খানের শৈশব ও কৈশোর অতিবাহিত হয়। তিনি কলকাতা ও ঢাকাতে প্রাথমিক শিক্ষা লাভ করেন। পড়াশোনায় তিনি ছিলেন কৃতী ছাত্র। তার কলেজ জীবনের শিক্ষা ঢাকা কলেজে।

সঠিক অনুচ্ছেদ শিরোনাম কোনটি?
titleA. বাংলাদেশের স্বাধীনতা যুদ্ধকালীন সময় (১৯৭১)
titleB. মৃত্যু
titleC. পাকিস্তানে নৌবাহিনীর জীবন
titleD. পারিবারিক পরিচয়
উত্তর: titleD
১৯৫১ খ্রিষ্টাব্দের ২৩শে মে বেইজিং শহরে তিব্বতীদের পক্ষ থেকে ঙ্গা-ফোদ-ঙ্গাগ-দ্বাং-'জিগ্স-'মেদ, ব্সোদ-নাম্স-দ্বাং-'দুস (), ব্সাম-'ফো-ব্স্তান-'দ্জিন-দোন-গ্রুব (), ল্হা'উ-র্তা-রা-থুব-ব্স্তান-ব্স্তান-দার () এবং চীনাদের পক্ষ থেকে লি ওয়েইহান, ছাং ছিন-ঊ, ঝাং গুয়োহুয়া, সুন-ছিয়ুয়ান এই চুক্তিতে স্বাক্ষর করেন। কয়েক মাস পরে তিব্বত সরকার দ্বারা তা নিশ্চিত করা হয়। কেন্দ্রীয় তিব্বতী প্রশাসন অনুসারে, তিব্বতী মন্ত্রীসভার কিছু সদস্য এই চুক্তি সমর্থন করতে পারেননি, কিন্তু তিব্বতের জাতীয় পরিষদ যে অপরিসীম চাপের মধ্যে তিব্বতী প্রতিনিধিদলকে এই চুক্তিতে স্বাক্ষর করতে হয়েছে, তা দ্বীকার করে নিয়ে তিব্বত সরকারকে এই চুক্তি সমর্থন করতে অনুরোধ করেন। ২৪শে অক্টোবর চতুর্দশ দলাই লামা বেইজিংয়ে একটি টেলিগ্রাম বার্তা পাঠিয়ে এই চুক্তি সমর্থন করে গণ প্রজাতন্ত্রী চীনের অধীনতা স্বীকার করে নেন।

সঠিক অনুচ্ছেদ শিরোনাম কোনটি?
titleA. বৈধতা
titleB. চুক্তির সতেরো দফা বক্তব্য
titleC. প্রেক্ষাপট
titleD. স্বাক্ষর ও সমর্থন
উত্তর: titleD
১২৬৩ সালে লাল ধর্মীয় এপিফ্যানি অনুভব করেন এক নতুন দৃষ্টিতে। তিনি "ভিতা কোয়েট্যেনিয়া" ("দৈনন্দিন জীবন") নামক আত্মজীবনীতে এই ঘটনার কথা বলেন।

র‍্যামন, তরুণাবস্থায় এবং ম্যাজোর্কার রাজার প্রতি অনুগত থাকার সময় বেশকিছু অর্থহীন গান ও কবিতা রচনা করেন এবং আরো অনেক লম্পটের মত কাজ করেন। একরাতে তিনি বিছানার পাশে বসে ছিলেন এবং এক মহিলাকে বোকার মত ভালবাসার আরেকটি অভদ্র গান রচনা করবেন-এমন অবস্থায় রয়েছেন, ঠিক সেই সময়ে তিনি তাঁর ডানদিকে তাকান এবং আমাদের প্রধান যিশুকে দেখতে পান সেই ক্রসে যেন তিনি মধ্য বাতাসে স্থির হয়ে রয়েছেন।

পরপর পাঁচবার তার এরকম হয় যা তাকে তার পরিবার, পদ এবং অন্যান্য জিনিস ঈশ্বরের উদ্দেশ্যে ত্যাগ করতে অনুপ্রাণিত করে। বিশেষত তিনি তিনটি নিয়ম মেনে চলেনঃ মুসলিম থেকে খ্রিস্টান হবার জন্য প্রয়োজনে ঈশ্বরের উদ্দেশ্যে জীবনত্যাগ, ধর্মীয় প্রতিষ্ঠান নির্মানবস্থায় দেখা যা বিদেশী ভাষা শেখাবে এবং কাউকে ধর্মান্তরিত করবার জন্য যেকোন বাধা উপেক্ষা করে বই লেখা।

সঠিক অনুচ্ছেদ শিরোনাম কোনটি?
titleA. রুপান্তর
titleB. নির্জনে নয় বছর এবং প্রথমদিককার কাজ
titleC. কাজ
titleD. প্রথম জীবন ও পরিবার
উত্তর: titleA
বাগানবিলাস গ্রীষ্মমণ্ডলীয় অঞ্চলের লতাজাতীয় বৃক্ষ হিসেবে পরিচিত। এর বিস্তীর্ণ প্রসারণ, বৈচিত্র্যপূর্ণ রঙিন পাতা ফুলের চারপাশে বিদ্যমান থাকে। তিনটি পত্র-মঞ্জরীর মাঝখানে ফুটন্ত ফুলগুলো ছোট এবং সমান্তরাল প্রকৃতির হয়। "বো্গেইনভিলিয়া গ্ল্যাব্রা" প্রজাতির বাগানবিলাসে উজ্জ্বল রঙের কাগজের ন্যায় পাতা রয়েছে যা অস্পষ্ট ফুলের চতুর্দিকে ঘিরে থাকে। এ প্রজাতির গাছগুলো ২০ থেকে ৩০ মিটার পর্যন্ত উচ্চতাবিশিষ্ট হয়। উষ্ণ আবহাওয়ায় বছরের অধিকাংশ সময় ফুলে সুশোভিত থাকে। এ প্রজাতির ফুলগুলো "কাগজের ফুল" নামে পরিচিত। পাতাগুলো বেগুনে, নীলচে, হলুদ অথবা গাঢ় লাল রঙের হয়ে থাকে। এক ইঞ্চি বা ততোধিক লম্বাকৃতির পাতা হয়। এক ধরনের বাগানবিলাস গাছ রয়েছে যারা সহায়ক গাছ কিংবা খুঁটিতে চড়ে কখনো কখনো একশত ফুট লম্বাও হতে পারে।

"বো্গেইনভিলিয়া স্পেক্টাবিলিজ" প্রজাতির বাগানবিলাসে অনেক ক্ষুদ্রাকৃতির পাতা থাকে। স্বাভাবিকভাবেই এর ফুলগুলোও ক্ষণস্থায়ী হয়।

কীট-পতঙ্গমুক্ত গাছ হিসেবে বাগানবিলাসের পরিচিতি রয়েছে। কখনো কখনো ক্ষতিকর পোকামাকড়, শামুক এবং গাছের উকুন হিসেবে পরিচিত এফিড কীট দ্বারা আক্রান্ত হতে পারে। কিছু "লেপিডোপটেরা" বর্গের "হাইপারকোম্প স্ক্রিবোনিয়া" প্রজাতির লার্ভা খাদ্য যোগানদানকারী বৃক্ষ হিসেবে বাগানবিলাসকে ব্যবহার করে।

অন্যান্য "টক্সিকোডেনড্রোন" প্রজাতির গাছের ন্যায় বাগানবিলাস গাছের বিষাক্ত রসের সংস্পর্শে চামড়ায় ফুসকুড়ির পরিবেশ সৃষ্টি করতে পারে।

সঠিক অনুচ্ছেদ শিরোনাম কোনটি?
titleA. বিবরণ
titleB. প্রতীক
titleC. প্রজাতি
titleD. উৎপাদন
উত্তর: titleA
২০১৩ সালের জানুয়ারি মাসে "ভ্যানিটি ফেয়ারকে" দেওয়া এক সাক্ষাৎকারে, পোশাক পরিকল্পনাকারী শ্যারেন ডেভিস বলেন বেশিরভাগ পোশাকের ধারণা নেওয়া হয় স্পাঘেত্তি ওয়েস্টার্ন চলচ্চিত্র ও এই ধরনের কাজ থকে। জ্যাঙ্গোর পোশাকের জন্য ডেভিস ও টারান্টিনো টেলিভিশন সিরিজ "বোনাজা" দেখেন। তারা বোনাজার টুপি প্রস্তুতকারককে নিয়ে আসেন। ডেভিস জ্যাঙ্গোর চরিত্রকে রক-অ্যান্ড-রোল দেখাতে চেয়েছেন। জ্যাঙ্গোর সানগ্লাস ১৯৭৭ সালের "দ্য হোয়াইট বাফালো" থেকে অনুপ্রাণিত। জ্যাঙ্গোর ভ্যালেটের তৈরি পোশাকের ধারণা থমাস গেইন্সবোরোর ১৯৭০ সালের আঁকা তৈলচিত্র "দ্য ব্লু বয়" থেকে নেওয়া।

সঠিক অনুচ্ছেদ শিরোনাম কোনটি?
titleA. অভিনয়শিল্পী নির্বাচন
titleB. পোশাক পরিকল্পনা
titleC. বক্স অফিস
titleD. মূল্যায়ন
উত্তর: titleB
টোটোপাড়া গ্রাম ভারতে আলিপুরদুয়ার জেলার সদর থেকে উত্তর দিকে এবং মাদারিহাট থানা থেকে উত্তর-পূর্ব দিকে, ভারত ও ভুটান সীমান্তে তাদিং পাহাড়ের পাদদেশে অবস্থিত। এটি ৮৯°২০' পূর্ব দ্রাঘিমাংশ এবং ২৬°৫০' উত্তর অক্ষাংশে অবস্থিত। এর উত্তরে ভুটান, পূর্বে তোরষা নদী, দক্ষিণ ও পশ্চিমে হাওরি নদী। গ্রামের আয়তন প্রায় ৮.০৮ বর্গকিলোমিটার।

গ্রামের মোট জনসংখ্যা ৫,০০০ জন। অধিবাসীদের অধিকাংশই টোটো উপজাতি হলেও একটি নেপালী বসতি রয়েছে। অধিবাসীদের অধিকাংশেরই প্রাথমিক পেশা হল সুপারি চাষ। এছাড়া তারা কমলালেবু চাষ ও পশু-পাখি পালন করেন। গ্রামের মানুষেরা টোটো, বাংলা ও নেপালি ভাষায় কথা বলে।

সঠিক অনুচ্ছেদ শিরোনাম কোনটি?
titleA. যোগাযোগ
titleB. প্রশাসনিক বিন্যাস
titleC. ভূগোল ও জনসংখ্যা
titleD. শিক্ষা ও স্বাস্থ্য
উত্তর: titleC
মলয় রায়চৌধুরীর প্রথম কাব্যগ্রন্হ শয়তানের মুখ ১৯৬৩ সালে কৃত্তিবাস প্রকাশনী ধেকে প্রকাশিত হয়েছিল। পরীক্ষা-নিরীক্ষার কারণে গ্রন্হটিকে একটি জলবিভাজক বলে মনে করা হয়। মলয় তার প্রতিটি কাব্যগ্রন্হে পরীক্ষা-নিরীক্ষা করেছেন এবং একটি সম্পূর্ণ ভিন্ন ধারার কবিতার জনকরূপে বাংলা সাহিত্যে একটি বিশেষ স্হান করে নিয়েছেন। তার কবিতা বাংলাসাহিত্যের সনাতন ঐতিহ্যকে, নিয়মানুবর্তিতাকে, আমূল নাড়া দিয়েছিল। কবিতার ভাষায়, ছন্দে, অলংকারে, চিত্রকল্পে তুমূল ভাংচুর পাঠকের অভ্যস্ত চোখ ও কানকে বিব্রত করেছিল। যৌনতার সংগে তিনি এনেছিলেন ব্যঙ্গ, আত্মপরিহাস ও অসহায় মানুষের নিষগফলতার যন্ত্রণা। উপন্যাস ও ছোটগল্পে তিনি নিজস্ব গদ্য সৃষ্টি করেছেন এবং তার প্রবন্ধকে আপোষহীন বলে মনে করা হয়। তার নাটক তিনটিকে বলা হয়েছে উত্তরাধুনিক, যদিও সেগুলি হাংরি আন্দোলনের সময়ে রচিত। তার প্রবন্ধ ও পোলেমিক্সগুলি থেকে স্পষ্ট হয় কেন তাকে প্রতিষ্ঠানবিরোধিতার জনক বলা হয়। মলয় যাঁদের কাজ অনুবাদ করেছেন তাদের মধ্যে উল্লেখযোগ্য হলেন উইলিয়াম ব্লেক, জাঁ ককতো, সালভাদোর দালি, পল গঁগা, ব্লাইজি সঁদরা, ত্রিস্তান জারা, অ্যালেন গিন্সবার্গ, লরেন্স ফেরলিংঘেট্টি, পাবলো নেরুদা এবং ফেদেরিকো গারথিয়া লোরকা।মলয় গ্রন্হে সম্পাদক মুর্শিদ এ. এম. ভূমিকায় জানিয়েছেন যে নব্বুই দশকের পর রচিত তার সাহিত্যকর্মকে বলা হয়েছে অধুনান্তিক।

২০১২ সালে তিনি প্রথম গোয়েন্দা উপন্যাস রচনা আরম্ভ করেন। তার সৃষ্ট মহিলা ডিটেকটিভ রিমা খান (নোংরা পরি) একজন ভিন্ন প্রকৃতির চরিত্রবৈশিষ্ট্যসহ উপস্হাপিত। বর্তমান যুগের পুলিশ কর্মকর্তাদের মতো রিমা খান নির্দয় ও নির্মম। মলয় রায়চৌধুরীর গোয়েন্দা উপন্যাসটির নাম "ডিটেকটিভ নোংরা পরির কঙ্কাল প্রেমিক"।

সঠিক অনুচ্ছেদ শিরোনাম কোনটি?
titleA. চলচ্চিত্র
titleB. সাহিত্যধারা
titleC. শিক্ষা ও কর্মজীবন
titleD. সাহিত্যকর্ম
উত্তর: titleD
১ আগস্ট বাস-ট্রাকচালক ও হেলপার তথা পরিবহন-শ্রমিকরা শিক্ষার্থীদের দ্বারা গাড়ি ভাঙচুরের প্রতিবাদে ও নিজেদের নিরাপত্তার দাবিতে ঢাকা-চট্টগ্রাম মহাসড়ক অবরোধ করে বিক্ষোভ করে; টঙ্গীতে এক ছাত্র তাদের মারপিটের শিকার হয়। শ্রমিকরা ২-৫ আগস্ট অঘোষিত ধর্মঘট করে দেশের সকল দূরপাল্লার বাস এবং অনেকাংশে অন্তঃনগর বাস পরিষেবাও বন্ধ রাখে। পরিবহনমালিক সমিতি শিক্ষার্থীদের দাবিগুলোর সাথে সমর্থন জ্ঞাপন করলেও শ্রমিকদের নিরাপত্তা না পাওয়া পর্যন্ত বাস চলবে না বলে জানায়; পরে ৬ আগস্ট থেকে আবার বাস চলাচল শুরু হয়। সেদিন মন্ত্রিসভায় নতুন সড়ক পরিবহন আইন অনুমোদন হলে ক্ষুব্ধ পরিবহনশ্রমিকরা ৭ আগস্ট নারায়ণগঞ্জে সড়ক অবরোধ করে গাড়ি ভাঙচুর করে।
নাগরিক সমাজ এবং শিক্ষার্থীদের অভিভাবকগণ সাধারণভাবে আন্দোলন সমর্থন করেন এবং ব্যক্তিগতভাবে কেউ কেউ শিক্ষার্থীদের সাথে রাস্তায় নামেন। অনেক অভিভাবক ও বিশ্ববিদ্যালয় শিক্ষার্থীরা আন্দোলনরত ছাত্রছাত্রীদের জন্য শুকনো খাবার ও পানি নিয়ে আসেন। ৩ আগস্ট সড়কমন্ত্রী এবং পরদিন ডিএমপি কমিশনার জানান যারা খাবার সরবরাহ করেছে তাদের শনাক্ত করা হয়েছে।

আওয়ামী লীগের নেতৃত্বাধীন ১৪ দলীয় জোটের নেতারা আন্দোলন সমর্থন ও সহানুভূতি জানিয়ে ছাত্রদের ঘরে ফেরার আহ্বান করেন। বিরোধীদল জাতীয় পার্টির প্রধান হুসেইন মুহাম্মদ এরশাদ ছাত্রলীগের হামলাকে "দুঃখজনক" বলে অভিহিত করেন এবং খুনি চালকের মৃত্যুদণ্ড চান। বিএনপির মহাসচিব মির্জা ফখরুল ইসলাম সড়কে নৈরাজ্য বন্ধে ব্যর্থ হওয়ায় নৌমন্ত্রীর এবং পরে সরকারের পদত্যাগ দাবি করেন। ৪ আগস্ট বিএনপির নেতা আমীর খসরু এক বিএনপি কর্মীকে আন্দোলনে যোগ দিতে নির্দেশ দেয়ার অডিও ফোনালাপ প্রাকাশিত হয় যেটাকে সরকার "ষড়যন্ত্র" বলে অভিহিত করে এবং তিন বিএনপি নেতার বিরুদ্ধে মামলা ও সেই কর্মী ও তার বাবাকে গ্রেপ্তার করা হয়।

বাম গণতান্ত্রিক জোট (সিপিবি, গণসংহতি আন্দোলন, বাসদ ও অন্যান্য দল) নৌমন্ত্রীর অপসারণ দাবি করে এবং শিক্ষার্থীদের আন্দোলনের সমর্থনে ৪ আগস্ট সংহতি সমাবেশ করে। এছাড়া বাংলাদেশ ছাত্র ইউনিয়ন, কোটা সংস্কার আন্দোলন কমিটি, বিভিন্ন ইসলামী দলগুলোসহ অধিকাংশ প্রধান রাজনৈতিক দল শিক্ষার্থীদের আন্দোলনে সমর্থন জানায়, তাদের ওপর হামলার প্রতিবাদ করে এবং গ্রেপ্তারকৃতদের মুক্তির দাবি জানায়। মানবাধিকার কমিশন, গণফোরাম, সুশাসনের জন্য নাগরিক (সুজন), ঢাকা বিশ্ববিদ্যালয় শিক্ষক সমিতিসহ অন্যান্য নাগরিক সংগঠনগুলোও অনুরূপ সংহতি প্রকাশ করে।

সাংস্কৃতিক অঙ্গনে অনেক অভিনেতা, নাট্যকার ও সংগীতশিল্পীরা আন্দোলনে সমর্থন জানান এবং কোনো কোনো স্থানে তারাও ছাত্রদের সাথে সড়কে অবস্থান নেন। কোনাল, সায়ানসহ আরো গায়কেরা পথে নেমে ছাত্রদের 'চল চল চল' গেয়ে শোনান। আন্দোলনের সমর্থনে অনেক নতুন গানও লেখা হয়।

সঠিক অনুচ্ছেদ শিরোনাম কোনটি?
titleA. শিক্ষার্থী ও সাংবাদিকদের ওপর হামলা ও ধরপাকড়
titleB. সূত্রপাত
titleC. অন্যান্য ক্ষেত্র
titleD. আন্দোলনের ঘটনাপ্রবাহ
উত্তর: titleC
বিশেষ কারণ

ব্রণ ত্বকের প্রদাহজনিত অবস্থা যা এর তেল গ্রন্থি বন্ধ হয়ে গেলে দেখা দেয়। এটি আমি ডা. সুলাইমান (নয়ন) নিজে গবেষণা করে পেয়েছি কারণ আমার কোনদিন ব্রণ হয় না, হঠাৎ করে আমি একটা ওয়েল কন্ট্রোল ফেসওয়াস ব্যবহার করতে থাকি আর কিছুদিন পরে আমার ব্রন ওঠে পরে আমি এটি নিয়ে বিস্তর গবেষণা করে এটি সিওর হই। 

সঠিক অনুচ্ছেদ শিরোনাম কোনটি?
titleA. অ্যান্টিবায়োটিক
titleB. কারণ
titleC. রোগতত্ত্ব
titleD. স্যালিসাইলিক এসিড
উত্তর: titleB
সুলেমান মানিসার গভর্নর থাকাকালীন তাঁর হারেমের সতেরোজন নারীর মধ্যে মাহিদেবরান তালিকাভুক্ত ছিলেন; তখন তিনি কোনো উচ্চ পদমর্যাদার অধিকারী সঙ্গিনী ছিলেন না, কারণ তিনি সুলেমানের আরও দুজন উপপত্নীর সাথে দৈনিক উপার্জন হিসেবে ৪ আসপার করে পেতেন, যেখানে অন্য তিনজন উপপত্নী ৫ আসপার করে পেতো। ১৫১৫ সালে মনিসায় থাকাকালীন মহিদেবরান সুলতান তার একমাত্র সন্তান মুস্তাফার জন্ম দেন এবং ধীরে ধীরে সুলেমানের প্রিয়তম ও প্রধান সঙ্গিনী হয়ে উঠেন।

১৫২০ সালে যখন সুলতান প্রথম সেলিম মৃত্যুবরণ করেন তখন সুলেমান সিংহাসনে আরোহণের জন্য তার পরিবারসহ অটোম্যান সাম্রাজ্যের রাজধানী ইস্তাম্বুল চলে যান। পরবর্তীতে ১৫২১ সালে যখন সুলেমান তাঁর নয় বছর বয়সী শাহাজাদা মাহমুদ এবং অপেক্ষাকৃত বড় শাহজাদা মুরাদ মৃত্যুবরণ করে তখন শাহজাদা মুস্তাফা তাঁর রাজকীয় প্রজন্মের জ্যেষ্ঠ শাহজাদা হয়ে উঠেন। এই সুবাদে মাহিদেবরান সুলতান উচ্চতর পদে আসীন হন। কিন্তু সুলেমানের রাজত্বের প্রথমদিকে মাহীদেভ্রান তাঁর নতুন প্রতিদ্বন্দ্বী হুররামের মুখোমুখি হন যে অতি শীঘ্রই সুলেমানের প্রিয় সঙ্গিনী এবং পরবর্তীতে বৈধ স্ত্রী ও হাসেকী হয়ে উঠেন।

হুররাম ১৫২১ সালে তার প্রথম পুত্র মেহমেদ এবং ১৫২৪ সালে সেলিমের(ভবিষ্যৎ সুলতান দ্বিতীয় সেলিম) জন্ম দেন যা সুলতান সুলেমানের একমাত্র পুত্রসন্তানের মা হিসেবে মাহীদেবরান সুলতানের মর্যাদা ক্ষুণ্ণ করে। এই দুই নারীর মধ্যকার দ্বন্দ্ব সুলেমানের মা ওয়ালিদে হাফসা সুলতান একপাক্ষিকভাবে দমন করতেন। নাভাগেরোর প্রতিবেদন অনুযায়ী তীব্র প্রতিদ্বন্দ্বিতার ফলস্বরূপ এই দুই মহিলার মধ্যে তুমুল লড়াই সংঘটিত হয়, যেখানে মাহিদেবরান হুররামকে মারধর করেছিলেন, যা সুলাইমানকে রাগান্বিত করে তুলে। অপরপক্ষে তুর্কি ইতিহাসবিদ নেচদেত সাকাওগ্লু অনুসারে, এই অভিযোগগুলি মোটেও সত্য ছিল না। অটোম্যান প্রথানুযায়ী রাজনৈতিকভাবে সাম্রাজ্য পরিচালনার অভিজ্ঞতা লাভের জন্য শাহজাদা মুস্তাফা মানিসা প্রদেশের গভর্নর নিযুক্ত হওয়ার কারণে মাহিদেবরান তার পুত্র মুস্তাফাসহ ইস্তাম্বুল ছেড়ে মানিসা গিয়েছিলেন। পরবর্তীতে ১৫৫৩ সালে মুস্তাফার মৃত্যুতে বুরসায় অবসরে চলে যান যেখানে ঘটনাক্রমে তিনি মৃত্যুবরণও করেন। পক্ষান্তরে হুররামের সন্তানদের সানজাকে প্রেরণের পরেও তিনি প্রাসাদেই অবস্থান করেন। বার্নার্ডো নাভাগেরো থেকে লিপিবদ্ধ হয় যে সুলেমান তোপকাপি হারেমে হুররামের পাশাপাশি মহিদেবরানকে অত্যন্ত স্নেহ ও সম্মান করতেন। কিন্তু ১৫২৬ সালের দিকে তিনি মাহিদেবরানের প্রতি মনোযোগ সরিয়ে তার সমস্ত আবেগ হুররামের প্রতি নিবদ্ধ করেন। ১৫৩৩ বা ১৫৩৪ সালের (নির্দিষ্ট তারিখ অজ্ঞাত) মাহিদেবরানের মানিসায় যাত্রার পরে মাহিদেবরানকে একমাত্র প্রধান সঙ্গিনী হিসেবে প্রতিস্থাপিত করে সুলেমান হুররামকে জাকজমকপূর্ণ এবং আনুষ্ঠানিকভাবে বিয়ে করেন। যাইহোক, মাহিদেবরান এরপরও সুলেমানের বাস কাদিন বা বিরিনচি কাদিন(প্রথম স্ত্রী) হিসেবে থাকেন।

অটোম্যানদের বিদেশী পর্যবেক্ষক, বিশেষ করে ভেনেশীয় প্রজাতন্ত্রের রাষ্ট্রদূত অটোম্যান বংশগতির রাজনীতি খুব কাছ থেকে প্রত্যক্ষ করেন; তারা এ মর্মে মাহিদেবরান সুলতানের একজন শাহজাদার মা হিসেবে গুরুত্বপূর্ণ ভূমিকা পালন এবং তাঁর কল্যাণে প্রয়োজনীয় ভক্তি-স্নেহের কথা ব্যক্ত করেন। সুলেমানের রাজত্বের প্রথমদিককার রাষ্ট্রদূত পিয়েত্রো ব্রাগাদিন প্রতিবেদন দেন যে, যখন তাঁরা দুজনই ইস্তাম্বুলের রাজকীয় প্রাসাদে অবস্থান করছিলেন তখনও মুস্তাফাই তার মায়ের সমস্ত আনন্দের উৎস ছিল।

সঠিক অনুচ্ছেদ শিরোনাম কোনটি?
titleA. শাহজাদা মুস্তাফার প্রাদেশিক নিয়োগপ্রাপ্তি
titleB. ব্যুৎপত্তি
titleC. উপাধি এবং পদমর্যাদা
titleD. সুলেমানের সাথে জীবনকাল
উত্তর: titleD
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল।
১৯০৫ সালে রানাঘাট-লালগোলা শাখা লাইন (বর্তমানে কখনও মেইন লাইন নামে পরিচিত) চালু করা হয়েছিল।

সঠিক অনুচ্ছেদ শিরোনাম কোনটি?
titleA. রেল পরিষেবা
titleB. রেলপথ
titleC. বৈদ্যুতীকরণ
titleD. ইতিহাস
উত্তর: titleD
কাউয়াই কাউন্টিতে কিছু মহাসড়ক রয়েছে। এগুলো হল: হাওয়াই রুট ৫০, হাউয়াই রুট ৫৮, হাউয়াই রুট ৫৬০

কাউয়াইয়ের প্রধান সড়ক যেগুলো দ্বীপের অন্য অংশগুলিকে সংযোগ করে এমন অন্য প্রধান সড়কগুলি হল:
হাওয়াই রুট ৫৫, হাওয়াই রুট ৫৫০, হাওয়াই রুট 5৩০, হাওয়াই রুট ৫২০, হাওয়াই রুট ৫৭০, হাওয়াই রুট ৫৮০, হাওয়াই রুট ৫৮১, হাওয়াই রুট ৫৮৩


সঠিক অনুচ্ছেদ শিরোনাম কোনটি?
titleA. অর্থনীতি
titleB. শহর ও নগর
titleC. মহাসড়ক
titleD. Schäffer affair
উত্তর: titleC